Eduard Pittich

RNDr. Eduard Pittich, DrSc. (* 15. jún 1940, Bratislava – † 29. jún 2018, tamtiež) bol slovenský astronóm.

Je spoluautorom publikácií Obloha na dlani (1981) a Encyklopédia astronómie (1987), v rokoch 19832018 bol zostavovateľom Astronomickej ročenky a ako predseda Terminologickej komisie SAS pri SAV sa podieľal na tvorbe prvého slovenského astronomického slovníka Astronomická terminológia (1998). Je tiež spoluautorom monografie Catalogue of short-period comets (1986).

Jeho dcéra Jana Pittichová (* 1972) je slovenská astronómka a triatlonistka.

Životopis 
Vyštudoval Prírodovedeckú fakultu Univerzity Komenského v Bratislave (1962), absolvoval študijné pobyty vo Švédsku (1990) a v USA (19771978).

Pôsobil v Astronomickom ústave SAV. Medzi jeho najdôležitejšie výsledky patrí teória pohybu malých telies slnečnej sústavy s uvážením negravitačných síl.

Členstvo vo vedeckých organizáciách:
 Medzinárodná astronomická únia 
 Európska astronomická spoločnosť 
 Slovenská astronomická spoločnosť pri SAV

Knižné publikácie

Ocenenia  
 1996 Medzinárodné ocenenie pomenovaním asteroidu 1986 TN1 menom Pittich
 1988 Strieborná čestná plaketa SAV Dionýza Štúra za zásluhy v prírodných vedách
 1987 Zlatá medaila ČSAV za rozvoj programu Interkozmos

Referencie

Externé odkazy 
 Diela Eduarda Pitticha v súbornom katalógu Slovenskej národnej knižnice

Slovenskí astronómovia
Pracovníci Slovenskej akadémie vied
Slovenskí vysokoškolskí pedagógovia
Vyučujúci na Prírodovedeckej fakulte Univerzity Komenského v Bratislave
Vyučujúci na Fakulte matematiky, fyziky a informatiky Univerzity Komenského v Bratislave
Absolventi Prírodovedeckej fakulty Univerzity Komenského
Osobnosti z Bratislavy